Etter hvert utvidet han sitt virke til å ikke bare gjelde anlegging av parker og hager, men også til arkitektur. Han ble benyttet som kongelig byggmester og kongelig bygningsinspektør og står bak flere slott, restaureringer og gjenoppbygginger av slott og kirker. Mest kjent er han muligens for sitt verk Fredensborg slott og hageanlegg som ble oppført i perioden 1720-26 for Frederik IV. Han ble bisatt fra Garnisons kirke.